wickkiey/tamil-wikipedia-chunked huggingface dataset:
# முத்தையா முரளிதரன் பன்னாட்டுத் துடுப்பாட்ட அரங்கம்

## செய்தித்துளிகள்

- முத்தையா முரளிதரன் பன்னாட்டுத் துடுப்பாட்ட அரங்கம் திசம்பர் 2010இல்உலகின் 104வது தேர்வு அரங்கமாக ஆனது. முதல் தேர்வுத் துடுப்பாட்டம் இலங்கைக்கும் மேற்கிந்தியத் தீவுகளுக்கும் இடையே திசம்பர் 1-5 வரை நடந்தது.
- இவ்விளையாட்டரங்கம் இலங்கையின் எட்டாவது தேர்வுத் துடுப்பாட்ட அரங்கமாகும்.
- புதிய அரங்கில் தேர்வுத் துடுப்பாட்டமொன்றில் வீசிய முதல் பந்திலேயே விக்கெட் வீழ்த்திய பெருமை மேற்கிந்தியர் கிரிஸ் கெய்லை வெளியேற்றிய இலங்கையின் சுரங்க லக்மலுக்குக் கிடைத்தது. இவ்வாறு விக்கெட் வீழ்த்திய மற்ற இருவர்: இந்தியாவின் கபில்தேவ் மற்றும் பாக்கித்தானின் இம்ரான் கான் ஆவர்.
# வாசவி கன்னிகாபரமேஸ்வரி

**வாசவி ஸ்ரீ கன்னிகாபரமேஸ்வரி** ஒரு இந்து கடவுள்; ஆரிய வைசியர்களின் குலதெய்வம். ஆரிய வைசியர்கள் (வழக்கத்தில் ஆரிய வைசிய செட்டியார் எனவும், வைசிய செட்டியார் எனவும் அழைக்கப்படும் இவர்களின் முக்கிய தொழில் வாணிபம் ஆகும்) பெருமளவில் வசிக்கும் பெரும்பாலான ஊர்களில் வாசவி ஸ்ரீ கன்னிகாபரமேஸ்வரிக்கு ஒரு கோவில் கட்டி (இது சத்திரம் எனப்படும்) பூஜைகள், மற்ற சிறப்புகள் நடத்தப்படுகின்றன.
# வாசவி கன்னிகாபரமேஸ்வரி

## வரலாற்றுக் கதை

வாசவி ஸ்ரீ கன்னிகாபரமேஸ்வரியின் வரலாற்றுக் கதை என்று கீழ்கண்ட கதை சொல்லப்படுகிறது.  
ஒருமுறை கைலாயத்தில் நந்தி தேவர், சிவபெருமானை நடனமாடி மகிழ்வித்து வணங்கினார். ஆனால் பார்வதி தேவியை வணங்க மறந்து விட்டார். பார்வதி தேவி நந்தி தன்னை வேண்டுமென்றே வணங்காமல் புறக்கணித்ததாக எண்ணி அவரை பூமியில் மானிடனாகப் பிறக்க சாபமிட்டார். தான் விரும்பிச் செய்யாத தவறுக்கு தன்னை சபித்ததை எண்ணி வருத்தமும், கோபமும் அடைந்த நந்தி தேவர் பதிலுக்குப் பார்வதியை பூமியில் பெண்ணாகப் பிறந்து கடைசிவரை கன்னியாகவே வாழ்ந்து அக்னி பிரவேசம் செய்ய வேண்டும் என்று சாபமிட்டார்.  
இப்படி நந்தி தேவரும், பார்வதி தேவியும் ஒருவரை ஒருவர் சபித்துக் கொண்டு பெனுகொண்டா நகரை ஆண்டு வந்த குசுமஸ்ரேஷ்டி எனபாருக்கும், குசுமாம்பிகை அம்மைக்கும் இரட்டைக் குழந்தைகளாகப் பிறந்தனர். பெண் குழந்தைக்கு வாஸவாம்பா எனவும், ஆண் குழந்தைக்கு விரூபாஷன் என்றும் பெயரிட்டு வளர்த்தனர்.  
சித்திரகாந்தன் என்னும் கந்தர்வன் ஒரு முனிவரின் சாபத்தால் பூமியில் விஷ்ணுவர்த்தன் என்ற மன்னனாகப் பிறந்து ஆண்டு வந்தான். அவன் வாஸவாம்பாவைத் திருமணம் செய்து கொள்ள விரும்பினான், அதில் ஏற்பட்ட பிரச்சனையில் பெனுகொண்டா ஆட்சிக்குட்பட்ட நகரங்களில் வாழ்ந்து வந்த 714 கோத்திரங்களைச் சேர்ந்த வைசியர்களும் ஒன்றுகூடி விவாதித்தனர். அதில் 612 கோத்திரர்கள் விஷ்ணுவர்த்தனுக்கு வாஸவாம்பாவை மணமுடிக்க வேண்டும் என்றும், மீதமுள்ள 102 கோத்திரத்தார் கூடாது எனவும் கூறினர். குலப்பெருமைக்கு மாறாக கருத்து தெரிவித்த 612 கோத்திரத்தார் தம் குடும்பங்களுடன் நகரை விட்டு வெளியேறினர். விஷ்ணுவர்த்தனின் விருப்பத்திற்கு இணங்குவதில்லை என்ற முடிவு செய்த 102 கோத்திரத்தார் ஒருங்கிணைந்தனர்.  
தன்னைக் காரணமாக வைத்து, வைசிய குலத்திற்குப் பெரும் சோதனையுண்டானதை எண்ணி மனம் வருந்திய வாஸவாம்பா, தன்னால் வைசிய குலத்திற்கு எவ்வித இழிவும் நேராமல் இருக்கத் தன்னை அழித்துக் கொள்வதே சரியானது என்கிற எண்ணத்தில் தீக்குளித்து உயிரை விட முடிவெடுத்தாள். அதன்படி அவள் அக்னிப்பிரவேசம் செய்வதை தாங்கமுடியாத 102 கோத்திரத்து வைசியர்களும் தங்கள் குழந்தைகளை மட்டும் விட்டுவிட்டு தாமும் அக்னிபிரவேசம் செய்தனர். அதன் பிறகு வாசவி தன் உண்மையான ரூபத்தை அனைவரும் அறியச் செய்து, ஒழுக்கம், தியாகம், தர்மங்களை அவர்களுக்கு உபதேசித்து மறைந்ததாகச் சொல்கிறார்கள் .  
அன்றிலிருந்து வாஸவாம்பாவை, வாசவி ஸ்ரீ கன்னிகாபரமேஸ்வரி எனக் கொண்டு வைசிய குலத்தார் தங்கள் குலதெய்வமாக வழிபட்டு வருகின்றனர்.
# நந்தி தேவர்

சாமுண்டி மலையில் நந்தி சிலை]]  
**நந்தி** (, , , ) என்பது சிவபெருமானின் தங்குமிடமான கயிலை மலை நுழைவாயிலை-பாதுகாக்கும் தெய்வம் ஆகும். இவர் வழக்கமாக ஒரு காளையாக சித்தரிக்கப்படுகிறார். இவர் சிவனுக்கு ஏற்ற வாகனமாகவும் கருதப்படுகிறார். சைவ சித்தாந்த மரபின் படி, நந்திநாத சம்பிரதாயத்தின் எட்டு சீடர்களின் பிரதான குருவாக நந்தி தேவர் கருதப்படுகிறார்; அதாவது சனகா, சனாதன, சனந்தனா, சனத்குமாரா, திருமூலர், வியாக்ரபாதா, பதஞ்சலி, மற்றும் சிவயோகா முனி ஆகிய எட்டு சீடர்களும் சைவ சமயத்தை பரப்புவதற்கு எட்டு வெவ்வேறு திசைகளில் அனுப்பப்பட்டனர்.
# நந்தி தேவர்

## சொற்பிறப்பு

நந்தி என்ற சொல் தமிழ் வார்த்தையான , என்பதிலிருந்து வந்ததாகும். இதன் பொருள் வளர்வது, அல்லது தோன்றுவது எனப்படுகிறது. இது வெள்ளை காளைகளின் வளர்ச்சியையோ அல்லது செழிப்பையோ குறிக்க பயன்படுத்தப்பட்டது; அதே போல் தெய்வீக காளை நந்தி. சமஸ்கிருத சொல்லான நந்தி என்கிற சொல் தெய்வீக சிவா-நந்தியின் பண்புகள், மகிழ்ச்சி, மற்றும் திருப்தி ஆகியவற்றின் பொருளைக் கொண்டுள்ளது. ஏறக்குறைய அனைத்து சிவன் கோயில்களும், அமர்ந்திருக்கும் நந்தியின் கல் உருவங்களைக் கொண்டிருக்கின்றன. பொதுவாக அவை பிரதான சன்னதியை நோக்கி அமைந்துள்ளன.  
நந்தி என்ற பெயரை காளைக்கு (சமஸ்கிருதம்: *விர்சபா*) பயன்படுத்துவது, உண்மையில், சைவ *மதத்திற்குள்* வெவ்வேறு பிராந்திய நம்பிக்கைகளின் அண்மைய ஒத்திசைவின் வளர்ச்சியாகும் என்பது சமீபத்தில் ஆவணப்படுத்தப்பட்டுள்ளது. சமஸ்கிருதம், தமிழ் மற்றும் பிற இந்திய மொழிகளில் உள்ள மிகப் பழமையான சைவ நூல்களில், நந்தி என்ற பெயர் கயிலைமலையின் துவாரபாலகருக்குப் பதிலாக பரவலாகப் பயன்படுத்தப்பட்டது. சைவ சித்தாந்த நூல்கள் நந்தியை *விர்சபாவிலிருந்து* தெளிவாக வேறுபடுத்துகின்றன. அவற்றைப் பொறுத்தவரை, தேவி, சந்தேஷா, மகாகலா, விர்சபா, நந்தி, விநாயகர், பிரிங்கி, மற்றும் முருகன் ஆகியோர் சிவனின் எட்டு தளபதிகள் ஆவார்கள்.
# நந்தி தேவர்

## வரலாறு மற்றும் புனைவுகள்

சிவன் மற்றும் நந்தியின் வழிபாட்டை சிந்து பள்ளத்தாக்கு நாகரிக காலத்தில் கூட காணமுடிகிறது. இங்கு புகழ்பெற்ற 'பசுபதி நாதர்' அமர்ந்திருக்கும் உருவ முத்திரை உள்ளது. இது பொதுவாக சிவன் என்று அடையாளம் காணப்படுகிறது. மேலும் மொகெஞ்சதாரோ மற்றும் ஹரப்பாவில் பல காளை முத்திரைகள் காணப்பட்டன. இதனால் நந்தி வழிபாடு பல ஆயிரம் ஆண்டுகள் நீண்டகால பாரம்பரியமாக இருந்து வருகிறது என்று ஆராய்ச்சியாளர்களின் முடிவுக்கு வழிவகுத்தது.  
நந்தி ஷிலதா முனிவரின் மகன் என்று வருணிக்கப்படுகிறார். தஞ்சாவூர் மாவட்டம் திருவையாறு அருகே அந்தணபுரம் (தற்போது அந்தணர்குறிச்சி) என்று ஓர் இடம் உள்ளது. இவ்விடம் திருவையாறிலிருந்து 1.5 மைல் தூரத்தில் அமைந்துள்ளது. இங்குள்ள குளத்தில் ஷிலதா ஒரு வரம் பெற கடுமையான தவத்திற்கு உள்ளானார். அதனால், அழியாத மற்றும் சிவபெருமானின் ஆசீர்வாதம் கொண்ட ஒரு குழந்தை அந்த நிலத்தில் உழுது கொண்டால் ஒரு வைரம் பதித்த பெட்டகத்தில் நந்தியை அவரது மகனாகப் பெற்றார். நந்தி, ஷிலதா செய்த வேள்வி மூலமாகவும் தோன்றினார் என்றும் கருதப்படுகிறது. அவர் பிறந்த போது அவரது உடலில், வைரங்களால் செய்யப்பட்ட கவசத்தை அணிந்திருந்தார் என்ற கருத்து நிலவுகிறது. நந்தி தேவர், சிவபெருமானின் தீவிர பக்தராக வளர்ந்தார். அவர் கடுமையாக தவம் செய்து, மத்திய பிரதேசத்தின் ஜபல்பூரில் உள்ள திரிப்பூர் தீர்த்த க்ஷேத்ரா அருகே நர்மதா ஆற்றின் கரையில் அமைந்துள்ள இன்றைய நந்திகேஸ்வர் கோவிலில் நுழைவாயில் காவலராகவும், சிவ பெருமானின் முக்கிய சீடராகவும் இருக்கும்படியான நிலையை அடைந்தார் என்பது வரலாறாக உள்ளது.  
சிவன் கற்பித்த அகமிக் மற்றும் தாந்த்ரீக ஞானத்தின் தெய்வீக அறிவை பார்வதி தெய்வத்திடமிருந்து நந்தி பெற்றார். நந்திநாத சம்பிரதாயத்தின் முன்னோடிகளாக அடையாளம் காணப்பட்ட தனது எட்டு சீடர்களுக்கு அந்த தெய்வீக அறிவை அவர் கற்பித்தார். அவர்கள் சனகா, சனாதன, சனந்தனா, சனத்குமாரா, திருமூலர், வியாக்ரபாதா, பதஞ்சலி, மற்றும் சிவயோக முனி போன்றோர் ஆவார்கள். இந்த அறிவைப் பரப்புவதற்காக இந்த எட்டு சீடர்களும் நந்தி தேவரால், உலகின் எட்டு வெவ்வேறு திசைகளுக்கு அனுப்பப்பட்டனர்.
# நந்தி தேவர்

## வரலாறு மற்றும் புனைவுகள்

### பிரதோஷம்

பிரதோஷ கால நேரங்களில், சிவபெருமான், நந்தியின் தலை மத்தியில் நடனம் ஆடுவதாக சைவர்கள் நம்புகிறார்கள். எனவே நந்திக்கு விசேட பூசைகளும் திருமுழுக்கு வழிபாடுகள் நடைபெறும்.
# நந்தி தேவர்

## வரலாறு மற்றும் புனைவுகள்

### அதிகார நந்தி

நந்தி தேவர் சிவலோகத்தின் தலைமைக் காவலனாக விளங்குவதால் இவர் தேவர்கள் மற்றும் சிவனை தரிசிக்க வரும் பக்தர்களை தடுக்க வல்ல அதிகாரம் உள்ளது. சிவன் ஆலகால விடத்தினை அருந்தி விட்டு உமையாளின் மடியில் மயங்கியிருக்கும் வேளையில், அதிகார நந்தி மற்றோரை உள்ளே விடாமல் தடுத்தார்.
# நந்தி தேவர்

## வரலாறு மற்றும் புனைவுகள்

### அதிகார நந்தியும் கருடரும்

கயிலையில் இருக்கும் சிவபெருமானின் தரிசனம் பெறுவதற்காக, விஷ்ணு, கருட வாகனத்தில் சென்றார். சிவபெருமானின் காவலனான நந்திதேவனிடம் அனுமதி பெற்று விஷ்ணு சிவதரிசனத்திற்கு சென்றுவிட, கருடன் வெளியில் நின்றார். சிவதரிசனத்தில் மூழ்கிய விஷ்ணு திரும்பிவர நேரமானதால், கருடன் நந்திதேவனிடம் அனுமதி பெறாமல் உள்ளே செல்ல முயன்றார். இதனால் இருவருக்கும் சண்டை மூண்டது. நந்தி தேவனின் ஆவேச மூச்சில் கருடன் நிலைதடுமாறி விழுந்தார்.  
தன்னைக் காக்க விஷ்ணுவை அழைத்தார். சிவதரிசனத்தில் இருந்த விஷ்ணு, சிவனிடம் வேண்ட, நந்தியிடம், கருடனை மன்னிக்குமாறு சிவபெருமான் வேண்டினார். அதனால் கருடன் காக்கப்பெற்றார் என்பது வரலாறாக உள்ளது.
# சேர்-இ-பங்களா துடுப்பாட்ட அரங்கம்

**சேர்-இ-பங்களா துடுப்பாட்ட அரங்கம்** (**Sher-e-Bangla Cricket Stadium**) அல்லது **ஷேர்-ஈ-பங்களா தேசிய துடுப்பாட்ட அரங்கம் (SBNS)**, வங்காளதேசத்தில் தாக்காவின் மிர்பூர் தாணா மாவட்டத்தில் உள்ள ஓர் துடுப்பாட்ட அரங்கமாகும். 2006ஆம் ஆண்டு கட்டப்பட்ட இந்த அரங்கம் 35,000 பார்வையாளர்களைக் கொள்ளும். துவக்கத்தில் "மிர்பூர் அரங்கம்" எனப் பெயரிடப்பட்டிருந்தாலும், வங்காளதேச அரசு பின்னர் இதற்கு *ஷேர் - ஈ- பங்களா துடுப்பாட்ட அரங்கம்* என மறுபெயரிட்டது. வங்காளதேசத்தின் மிகவும் மதிக்கப்படும் தலைவரும் 1940களில் விடுதலை இயக்கப் போராட்டங்களில் பங்கெடுத்தவருமான **ஏ. கே. ஃபசுலுல் ஹக்** நினைவாக இந்தப் பெயர் இடப்பட்டது.  
தாக்கா நகரின் மையத்திலிருந்து 10 கி.மீ தொலைவில் உள்ளது. தாக்காவின் நகரினுள்ளேயே இருந்த **பங்கபந்து தேசிய அரங்கத்திலிருந்து** இங்கு மாறியது மிகுந்த கண்டனத்திற்கு உள்ளானது; இருப்பினும் துடுப்பாட்டத்திற்கே உரித்தான அரங்கத்தை விரும்பிய வங்காளதேச துடுப்பாட்ட வாரியம் இந்த அரங்கத்தை கட்டியது.  
இந்தத் துடுப்பாட்ட அரங்கில் அமைக்கப்பட்டுள்ள நீர்வடிகால்கள் துணைக்கண்டத்திலேயே சிறந்த அமைப்புகளாகும். முன்னர் இருந்த தடகள ஆடுகளத்தை முற்றிலும் பெயர்த்தெடுத்து புதிய கற்களும் மண்ணும் இட்டு தயார் செய்கையில் பிவிசி குழாய்களை இட்டு நீர் வடிய ஏற்பாடுகள் செய்யப்பட்டுள்ளன. மேலும் மையத்திலிருந்து எல்லைகள் 29 அங்குலம் தாழ்வாக உள்ளன. எனவே மழை நின்ற சிலமணித் துளிகளிலேயே துடுப்பாட்டத்தை துவங்க முடியும்.  
இந்த அரங்கத்தில் முதல் தேர்வுத் துடுப்பாட்டம் மே 2007ஆம் ஆண்டு இந்தியாவிற்கும் வங்காளதேசத்திற்கும் இடையே நடைபெற்றது. 2011 உலகக்கிண்ணத்திற்காக சீரமைக்கப்பட்டது.
# புலம்பெயர் ஈழத்து எழுத்தாளர்களின் தமிழ் சிறுகதை நூல்களின் பட்டியல்

இலங்கையைப் பிறப்பிடமாகக் கொண்ட பல எழுத்தாளர்கள் புலம்பெயர்ந்து இன்று உலகளாவிய ரீதியில் பல நாடுகளில் குடியேறி வாழ்ந்து வருகின்றனர். இவ்வாறு புலம்பெயர்ந்து வாழும் இலங்கை எழுத்தாளர்களினால் தமிழ் மொழிமூலமாக எழுதப்பட்ட சிறுகதை நூல்களும், உருவகக்கதை நூல்களும் வெளிவந்த ஆண்டு ரீதியாகத் தொகுத்துப் பட்டியலிடப்பட்டுள்ளது.
# புலம்பெயர் ஈழத்து எழுத்தாளர்களின் தமிழ் சிறுகதை நூல்களின் பட்டியல்

### ஆண்டு 2000

- *பாவனை பேசலன்றி* - ஆசி. கந்தராஜா, (அவுஸ்திரேலியா), மித்ரவெளியீடு, நவம்பர் 2000)
- *எங்கள் தேசம்* - லெ. முருகபூபதி. அவுஸ்திரேலியா: முகுந்தன் பதிப்பகம், 1வது பதிப்பு: 2000.
# புலம்பெயர் ஈழத்து எழுத்தாளர்களின் தமிழ் சிறுகதை நூல்களின் பட்டியல்

## ஆண்டுகள் 2001 - 2010

### ஆண்டு 2001

- *கலையாத நினைவுகள்* - சாந்தி ரமேஸ் வவுனியன், (ஜெர்மனி, பார்த்திபன் வெளியீடு) ஏப்ரல் 2001)
# புலம்பெயர் ஈழத்து எழுத்தாளர்களின் தமிழ் சிறுகதை நூல்களின் பட்டியல்

## ஆண்டுகள் 2001 - 2010

### ஆண்டு 2003

- *உயரப் பறக்கும் காகங்கள்* - ஆசி. கந்தராஜா, (அவுஸ்திரேலியா), மித்ரவெளியீடு, டிசம்பர் 2003)
# புலம்பெயர் ஈழத்து எழுத்தாளர்களின் தமிழ் சிறுகதை நூல்களின் பட்டியல்

## ஆண்டுகள் 2001 - 2010

### ஆண்டு 2005

- *புலமும் புறமும்* - மா. கி. கிறிஸ்ரியன். 1வது பதிப்பு, டிசம்பர் 2005. .
# புலம்பெயர் ஈழத்து எழுத்தாளர்களின் தமிழ் சிறுகதை நூல்களின் பட்டியல்

## ஆண்டுகள் 2001 - 2010

### ஆண்டு 2006

- *அவள் ஒரு தமிழ்ப் பெண்* - முகில்வண்ணன் (இயற்பெயர்: வே. சண்முகநாதன்). பிரான்ஸ், சென்னை மித்ர ஆர்ட்ஸ் அன் கிரியேஷன்ஸ், 1வது பதிப்பு: மே 2006. .
- *இளங்கோவன் கதைகள்* - வி. ரி. இளங்கோவன். பிரான்ஸ் உமா பதிப்பகம், 1வது பதிப்பு: வைகாசி 2006. .
- *நினைவுக் கோலங்கள்* - லெ. முருகபூபதி. அவுஸ்திரேலியா: முகுந்தன் பதிப்பகம், 1வது பதிப்பு: ஜுலை 2006.
# புலம்பெயர் ஈழத்து எழுத்தாளர்களின் தமிழ் சிறுகதை நூல்களின் பட்டியல்

## ஆண்டுகள் 2001 - 2010

### ஆண்டு 2007

- *எங்கே போகிறோம்* - கே. எஸ். சுதாகர் அவுஸ்திரேலியா
- *மனஓசை (நூல்)* - சந்திரவதனா (செருமனி)
- *நான் கொலை செய்யும் பெண்கள்* - லதா (இயற்பெயர்: கனகலதா). சிங்கப்பூர்: .
- ''பூபாள ராகங்கள்: சிறுகதைத் தொகுதி, 2006 - மகாலிங்கம் சுதாகரன் (பதிப்பாசிரியர்). லண்டன் 1வது பதிப்பு: ஜுலை 2007.
- *லெனின் பாதச் சுவடுகளில்* - எஸ். அகஸ்தியர், புதுச்சேரி கூட்டுறவுப் புத்தகச் சங்கம், 1வது பதிப்பு: ஓகஸ்ட் 2007. .
# புலம்பெயர் ஈழத்து எழுத்தாளர்களின் தமிழ் சிறுகதை நூல்களின் பட்டியல்

## ஆண்டுகள் 2001 - 2010

### ஆண்டு 2008

- *அன்னை மண்* - ச. வே. பஞ்சாட்சரம், கனடா
- *ஆத்மாவைத் தொலைத்தவர்கள்* - ஆவூரான் அவுஸ்திரேலியா
# புலம்பெயர் ஈழத்து எழுத்தாளர்களின் தமிழ் சிறுகதை நூல்களின் பட்டியல்

## ஆண்டுகள் 2001 - 2010

### ஆண்டு 2011

கூடுகள் சிதைந்தபோது – அகில் (இயற்பெயர்: அகிலேஸ்வரன் சாம்பசிவம்) கனடா: (வம்சி புக்ஸ் பதிப்பக வெளியீடு) ,1வது பதிப்பு: டிசம்பர் 2011, ஜனவரி 2012, இரண்டாவது பதிப்பு: சூன் 2012.
# புலம்பெயர் ஈழத்து எழுத்தாளர்களின் தமிழ் சிறுகதை நூல்களின் பட்டியல்

## ஆண்டுகள் 2001 - 2010

### ஆண்டு 2017

- *கதை* - பார்த்திபன் (தமிழச்சு வெளியீடு)
# புலம்பெயர் ஈழத்து எழுத்தாளர்களின் தமிழ் சிறுகதை நூல்களின் பட்டியல்

## ஆண்டுகள் 2001 - 2010

### ஆண்டு 2019

- *அலையும் மனமும் வதியும் புலமும்* - சந்திரவதனா (யேர்மனி:மனஓசை வெளியீடு)
- *மறந்து போக மறுக்கும் மனசு* - மூனா (இயற்பெயர்: தெட்சணாமூர்த்தி செல்வகுமாரன்) யேர்மனி:மனஓசை வெளியீடு)
- *மூனாவின் நெஞ்சில் நின்றவை* - மூனா (இயற்பெயர்: தெட்சணாமூர்த்தி செல்வகுமாரன்) யேர்மனி:மனஓசை வெளியீடு)  
- நூல்தேட்டம்: தொகுதி 01 முதல் 06 வரை - என். செல்வராஜா (இலண்டன்) , , .
- இலங்கை எழுத்தாளர்கள், ஊடகவியலாளர்கள், கலைஞர்களின் விபரத்திரட்டு: தொகுதி 01 முதல் 10 வரை - பீ. எம். புன்னியாமீன், , , , , , , , , ,
- இவர்கள் நம்மவர்கள் பாகம் 01 முதல் 05 வரை - பீ. எம். புன்னியாமீன், , , , ,
- இலங்கை தேசிய நூற்பட்டியல் - தேசிய நூலக ஆவணவாக்கல் மத்திய நிலையம்: ISSN 0253- 8229
- **பயனர்களால் பார்க்கப்படும் நூல்கள்**
# சிட்டகொங் கோட்ட விளையாட்டரங்கம்

**சிட்டகொங் கோட்ட விளையாட்டரங்கம்**(Chittagong Divisional Stadium), தற்போது **சோகுர் அகமது சௌத்ரி அரங்கம்** (Zohur Ahmed Chowdhury Stadium) என்றும் முன்பு **பீர் சிரேசுதா சாகித் ருகுல் அமீன் அரங்கம்**(Bir Shrestha Shahid Ruhul Amin Stadium) என அறியப்பட்டது, வங்காள தேசத்தின் தென்கிழக்கில் உள்ள சிட்டகொங் நகரில் அமைந்துள்ள ஓர் விளையாட்டரங்கமாகும். பிப்ரவரி 27, 2006 இல் இலங்கைக்கும் வங்காளதேசத்திற்கும் இடையே நடந்த தேர்வுத் துடுப்பாட்டம் மூலம் தேர்வுத் துடுப்பாட்ட அரங்கமானது.  
சிட்டகொங் நகரத்திலிருந்து அரைமணிநேர பயணத்தில் அமைந்துள்ள இந்த அரங்கம் 2004ஆம் ஆண்டு 19-கீழ் உலகக்கிண்ணப் போட்டிகளுக்காக கட்டப்பட்ட ஐந்து மைதானங்களில் ஒன்றாகும். சனவரி, 2006இல் பன்னாட்டுத் தரமுள்ள அரங்கமாக ஒப்புமை வழங்கப்பட்டது. வேளாண் நிலங்களின் மத்தியில் திண்காறை கட்டிடமாக விளங்கும் இந்த அரங்கத்தில் மூன்று அடுக்குகளில் அமைந்துள்ள 20,000 கொள்ளளவு கொண்ட பார்வையாளர் இருக்கைகள் அமைந்துள்ளன.
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

இலங்கையைப் பிறப்பிடமாகக் கொண்ட பல எழுத்தாளர்கள் புலம்பெயர்ந்து இன்று உலகளாவிய ரீதியில் பல நாடுகளில் குடியேறி வாழ்ந்து வருகின்றனர். இவ்வாறு புலம்பெயர்ந்து வாழும் இலங்கை எழுத்தாளர்களினால் தமிழ் மொழிமூலமாக எழுதப்பட்ட மரபுக் கவிதை நூல்களும், புதுக்கவிதை நூல்களும் வெளிவந்த ஆண்டு ரீதியாகத் தொகுத்துப் பட்டியலிடப்பட்டுள்ளது.
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

## ஆண்டுகள் 1981 - 1990

### ஆண்டு 1987

- *தூரத்து விடிவெள்ளி* - ஆ. அரியநாயகம் (பதிப்பாசிரியர்). பிரான்ஸ்
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

## ஆண்டுகள் 1981 - 1990

### ஆண்டு 1989

- *சமாதானத்தின் பகைவர்கள்* - அருந்ததி, பிரான்ஸ்
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

## ஆண்டுகள் 1991 - 1990

### ஆண்டு 1991

- *அகதி: நெடுங்கவிதை* - கௌரி, கனடா
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

## ஆண்டுகள் 1991 - 1990

### ஆண்டு 1995

- *இயற்கைத் தமிழ்* - வி. கந்தவனம். கனடா, 1வது பதிப்பு: மே 1995
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

## ஆண்டுகள் 1991 - 1990

### ஆண்டு 2000

- *பாஸ்கியின் உள்ளத்து ஊற்றுக்கள்* - பா. பாலபாஸ்கரன். கனடா: ஹாட்லி பழைய மாணவர் சங்கம், 1வது பதிப்பு: சித்திரை 2000
- *இது ஒரு வாக்குமூலம்* - வி. ரி. இளங்கோவன், பிரான்ஸ்.
- *இன்னொரு காத்திருப்பு* - சாந்தி ரமேஷ் வவுனியன், ஜேர்மனி, பார்த்திபன் வெளியீடு, ஒக்டோபர் 2000
- *கோசல்யா கவிதைகள்* - கோசல்யா சொர்ணலிங்கம், (மணிமேகலைப்பிரசுரம்) ஜேர்மனி,
- *தேடல்* - ரமேஷ் வவுனியன், (மணிமேகலைப்பிரசுரம்), ஜேர்மனி,
- *முகமறியா வீரர்களுக்காக* - மட்டுவில் ஞானக்குமாரன், ஜேர்மனி, 2000
- *என்னைச் சூடாத மலர்* - எஸ். செல்லத்துரை. பிரான்ஸ்: 1வது பதிப்பு: 2000
- *சங்கப் பலகை, கவி மஞ்சரி* - மாகவி வீரவாகர் வி. ரி. இளங்கோவன் (தொகுப்பாசிரியர்), 1வது பதிப்பு: 2000. பிரான்ஸ்
- *உரத்துப்பேச (நூல்)* - ஆழியாள், அவுஸ்திரேலியா
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

## ஆண்டுகள் 2001 - 2010

### ஆண்டு 2001

- *அழியாத ஞாபகங்கள்* - சாந்தி ரமேஷ் வவுனியன், ஜேர்மனி, பார்த்திபன் வெளியீடு, சித்திரை 2001
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

## ஆண்டுகள் 2001 - 2010

### ஆண்டு 2002

- *இசைக்குள் அடங்காத பாடல்கள்* - முல்லை அமுதன், லண்டன், தேசிய கலைஇலக்கியப் பேரவை வெளியீடு, செப்டெம்பர் 2002
- *தென்றல் வரும் தெரு* - தங்கவேலு சரீஸ் - பிரான்ஸ்
- *ஓ கனடா* - வி. கந்தவனம். கனடா: தமிழ் எழுத்தாளர் இணையம், 1வது பதிப்பு: நவம்பர் 2002.
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

## ஆண்டுகள் 2001 - 2010

### ஆண்டு 2003

- *வேதாவின் கவிதைகள்* - வேதா இலங்காதிலகம், டென்மார்க், மணிமேகலைப்பிரசுரம்
- *தமிழே காதல்* - மு. க. சு. சிவகுமாரன், நிலாமகள், ஜேர்மனி, வெற்றிமணி வெளியீடு, 2003
- தமிழினமே தாயகமே - சு. ஸ்ரீஸ்கந்தராஜா, அவுஸ்திரேலியா, பிரியா பிரசுரம், 1வது பதிப்பு: சூன் 2003.
- * தீவெளி* - லதா (இயற்பெயர்: கனகலதா). சிங்கப்பூர்: கனகலதா, 1வது பதிப்பு: ஜுலை 2003. .
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

## ஆண்டுகள் 2001 - 2010

### ஆண்டு 2004

- *மீண்டும் வரும் நாட்கள்* - மு. புஷ்பராஜன், பிரித்தானியா, லண்டன் தமிழியல் வெளியீடு, 2004
- *வர்ணங்கள் கரைந்த வெளி* - தா. பாலகணேசன், பிரான்ஸ், லண்டன் தமிழியல் வெளியீடு, 2004
- *ஒளியைத் தேடும் இரவு* - அல்லையூர் சி. விஜயன். இத்தாலி: மணிமேகலைப் பிரசுரம, 1வது பதிப்பு: 2004
- *சத்தியம் சாகாது* - ந. சிவநாதன், (இயற்பெயர்: நல்லதம்பி சிவநாதன்). லண்டன்: தமிழவை வெளியீடு, 1வது பதிப்பு: ஐப்பசி 2004.
- *துவிதம்* - ஆழியாள் (இயற்பெயர்: மதுபாஷினி ரகுபதி). அவுஸ்திரேலியா: மறு வெளியீட்டகம், 1வது பதிப்பு: மார்ச் 2006.
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

## ஆண்டுகள் 2001 - 2010

### ஆண்டு 2005

- *உயிர்த் தீ* - நளாயினி தாமரைச்செல்வன் சுவிஸ், டிசம்பர் 2005
- *உராய்வு* - சஞ்சீவ்காந்த் ஜேர்மனி 2005
- *தமிழ் மலர், சிறுவர் பாடல்கள்* - சபா. அருள்சுப்பிரமணியம். (புனைபெயர்: மாதகலான்) கனடா)
- *நங்கூரம்* - நளாயினி தாமரைச்செல்வன், சுவிஸ், டிசம்பர் 2005
- *எம் இனிய தாய்நாடே*- ப. சிவஞானசுப்பிரமணியம். பாரிஸ்: 1வது பதிப்பு: மே 2005
- *கவிதைப் பூங்கா* - மெல்பேர்ண் மணி (இயற்பெயர்: கனகமணி அம்பலவாணர்பிள்ளை). மணிமேகலைப் பிரசுரம், 1வது பதிப்பு: 2005
- *வீழுமுன் சில வரிகள்* - வாமகாந். (இயற்பெயர்: லிங்கநாதன்). பாரிஸ்: வெளியீட்டுப் பிரிவு, விடுதலைப் புலிகளின் அனைத்துலகத் தொடர்பகம், 2வது மறுபதிப்பு ஜனவரி 2006. 1வது பதிப்பு: நவம்பர் 2005.
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

## ஆண்டுகள் 2001 - 2010

### ஆண்டு 2006

- *பாடியாடு பாப்பா*: மழலையர் பாடல்கள் - சபா. அருள்சுப்பிர மணியம். (புனைபெயர்: மாதகலான்) கனடா:
- *ஒரு சாலையின் சரிதம்* - சி. பன்னீர்செல்வம். தமிழ் நாடு மக்கள் கண்காணிப்பகம், 1வது பதிப்பு: செப்டெம்பர் 2006
- *கவிதை சிந்தும் கண்ணீர்* - வி. பாஸ்கரன். பாரிஸ்: 1வது பதிப்பு: செப்டெம்பர் 2006
- *தொல்காப்பியரின் தொடரில்* - ர. சு .பொதுமகன். (இயற்பெயர்: ரவி சுந்தரலிங்கம்). லண்டன் 1வது பதிப்பு: மே 2006
- *பரதேசிகளின் பாடல்கள்* - அப்பால் தமிழ் குழு. பாரிஸ்: அப்பால் தமிழ், 1வது பதிப்பு: ஜுலை 2006.
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

## ஆண்டுகள் 2001 - 2010

### ஆண்டு 2007

- *வானவில்* - லெ. முருகபூபதி (தொகுப்பாசிரியர்). அவுஸ்திரேலியா: அவுஸ்திரேலிய தமிழ் இலக்கிய கலைச் சங்கம், 1வது பதிப்பு: ஜனவரி 2007.
- *அம்மா என் ஹைக்கூ:*ஹைக்கூ கவிதைகள் - விக்னா பாக்கியநாதன், ஜேர்மனி
- *உணர்வுப் பூக்கள்..* - வேதா இலங்காதிலகம், மணிமேகலைப்பிரசுரம், 2007, டென்மார்க்
- *கனடா தமிழ்ப் பூங்கா* சிறுவர் பாடல்கள், (2வது பதிப்பு, ஜுலை 2007. 1வது பதிப்பு, ஜனவரி 2007, கனடா
- *தங்கக் கலசம்* சிறுவர் பாடல்கள். - சபா. அருள்சுப்பிரமணியம் - புனைபெயர்: மாதகலான், கனடா
- *நாடற்றவனின் குறிப்புகள்* - இளங்கோ கனடா
- *மை* (35பெண்களின் கவிதைகள்) - ஊடறுவெளியீடு, சூன் 2007
- *வானவில்* - லெ.முருகபூபதி (தொகுப்பாசிரியர்), ஜனவரி 2007, அவுஸ்திரேலியா
- *மண்ணே, உயிரே...:* ஈழப் பயண அனுபவங்கள் - அக்கினி, (இயற்பெயர்: வெ. சுகுமார்). மலேசியா: உமா பதிப்பகம் .
- *பெயல் மணக்கும் பொழுது* ஈழப் பெண் கவிஞர்கள் கவிதைகள் - அ. மங்கை (தொகுப்பாசிரியர்). சென்னை
- *இசை பிழியப்பட்ட வீணை: மலையகக் கவிஞைகளின் படைப்புகள்* - ரஞ்சி, தேவா (தொகுப்பாசிரியர்கள்). (சுவிட்சர்லாந்து: ஊடறு வெளியீடு) 1வது பதிப்பு: செப்டெம்பர் 2007.
- *எரிவதும் சுகமே* - எ. ஜோய். பிரான்ஸ் 1வது பதிப்பு: பங்குனி 2007
- *என் கவிதைக்கு எதிர்த்தல் என்று தலைப்பு வை* - பெண்ணியா. (இயற்பெயர்: நஜிபா ரூபி), சுவிட்சர்லாந்து, (கொழும்பு: மூன்றாவது மனிதன் வெளியீட்டகம்) 1வது பதிப்பு: ஒக்டோபர் 2006.
- *கனவு மெய்ப்பட வேண்டும்* - பாரதி, ஜேர்மனி, (இயற்பெயர்: சக்திதேவி சத்தியநாதன்), கண்டி சிந்தனை வட்டம், 1வது பதிப்பு: ஏப்ரல் 2007. .
- *செங்கதிர்: கவிதைத் தொகுப்பு* - வயவை சு. லம்போதரன். ஜேர்மனி: சர்வதேச புலம்பெயர் தமிழ் எழுத்தாளர் ஒன்றியம், 1வது பதிப்பு: தை 2007.
- *நெருப்புப் பூக்கள்* - கல்லடி றொபட், சுவிட்சர்லாந்து: நிலவரம், 1வது பதிப்பு: நவம்பர் 2007.
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

## ஆண்டுகள் 2001 - 2010

### 2009

- ''துருவத் துளிகள் (2009) – இ.தியாகலிங்கம், நோர்வே ISBN:978-81-89748-79-1
- *எண்ணங்களின் வண்ணங்கள்* - பாலரவி லண்டன்
- "அஞ்சுவது அஞ்சாமை பேதமை" மா. சித்திவிநாயகம் மணிமேகலை பிரசுரம் 2009
- "தீட்சண்யம்'' - தீட்சண்யன் (இயற்பெயர்: தியாகராஜா பிறேமராஜன்), (மனஓசை வெளியீடு) செருமனி 1வது பதிப்பு: மே 2009
# புலம்பெயர் ஈழத்து எழுத்தாளர்களின் தமிழ் கவிதை நூல்களின் பட்டியல்

## ஆண்டுகள் 2001 - 2010

### ஆண்டு 2024

- "பாவை என்று சொல்லாதே என்னை!'' - சந்திரவதனா செல்வகுமாரன், (மனஓசை வெளியீடு) செருமனி 1வது பதிப்பு: நவம்பர் 2024
# சைமன் டோபல்

**சைமன் ஜேம்ஸ் ஆர்தர் டோஃபல் **(Simon James Arthur Taufel, பிறப்பு 21 சனவரி 1971), பன்னாட்டுத் துடுப்பாட்ட அவையின் மேற்தட்டு நடுவர் குழுவைச் சேர்ந்த ஓர் ஆத்திரேலிய துடுப்பாட்ட நடுவர். ப. து. அ ஆண்டின் சிறந்த நடுவர் விருதினை ஐந்து முறை 2004 முதல் 2008 வரை பெற்றுள்ள இவர் தற்போதைய துடுப்பாட்ட நடுவர்களில் உலகின் மிகச்சிறந்தவராகக் கருதப்படுகிறார்.
# வீட்டு காப்புறுதிக் கட்டடம்

**உலகின் முதல் வானளாவி** (First Skyscraper) ஆக அமெரிக்காவில், 1885 ஆம் ஆண்டு கட்டப்பட்ட **வீட்டு காப்புறுதிக் கட்டடம்** (Home Insurance Building) என கருதப்படுகிறது. இது 10 அடுக்கு மாடிகளைக் கொண்ட கட்டடமாகும். இதன் உயரம் 138 அடிகள் ஆகும். 1885 ஆம் ஆண்டு காலகட்டத்தில் இருந்த உயரமான கட்டம் இதுவாகவே இருந்துள்ளது. இந்த கட்டடத்தையே உலகின் முதல் வானளாவி எனப்படுகின்றது.  
இக்கட்டடம் செங்கல் மற்றும் இரும்புகளால் கட்டப்பட்டதாகும். இதன் கட்டடக் கலைஞர் "வில்லியம் லெபறொன் ஜென்னி" (William LeBaron Jenney) என்பவராகும். இக்கட்டடம் 1931 ஆம் ஆண்டு இடிக்கப்பட்டுவிட்டது.
# பன்னாட்டு வர்த்தக மையம் (கட்டடம்)

**பன்னாட்டு வர்த்தக மையம்** (*International Commerce Centre*) என்பது ஹொங்கொங்கில் கட்டப்பட்டுள்ள வானளாவிகளிலேயே மிக உயரமான வானளாவி ஆகும். அதாவது ஹொங்கொங்கில் உள்ள உயரமான கட்டடம் இதுவாகும். இதனைச் சுருக்கமாக **ஐசிசி கட்டடம்** என்றழைப்பர். இந்த வானளாவி தற்போதைக்கு உலகில் உள்ள உயரமான வானளாவிகள் பட்டியலில், நான்காவது இடத்தில் உள்ளது. இது 108 அடுக்கு மாடிகளைக் கொண்டுள்ளது. 484மீ உயரமுள்ள இந்த வானளாவியின் கட்டுமானப் பணிகள் 2010 ஆம் ஆண்டு நிறைவுற்றன. இவ்வானளாவி ஹொங்கொங்கில் கவுலூன் தீபகற்பத்தில், மேற்கு கவுலூன் நிலப்பரப்பில் கட்டப்பட்டுள்ளது. இந்த வானளாவி கட்டப்பட்டதும் ஹொங்கொங்கிலேயே உயரமான வானளாவி இதுவானது.
# பன்னாட்டு நிதி மையம் (இரண்டு)

**பன்னாட்டு நிதி மையம் (இரண்டு)** (2 International Finance Centre) என்பது ஹொங்கொங்கில் கட்டப்பட்ட ஒரு வானளாவி ஆகும். இதனைச் சுருக்கமாக "**ifc**" என்று அழைக்கிறார்கள். அத்துடன் இந்த வானளாவியின் சின்னமாகவும் **ifc** எனும் ஆங்கில சிறிய எழுத்துக்களையே கொண்டுள்ளது. இந்த வானளாவி ஹொங்கொங் தீவில், சென்ட்ரல் மாவட்டத்தில், சென்ட்ரல் நகரில் கடல் முகப்பில் அமைந்துள்ளது. இந்த வானளாவி, 2010 ஆம் ஆண்டு கட்டிமுடிக்கப்பட்ட பன்னாட்டு வர்த்தக மையம் (கட்டடம்) கட்டப்படும் வரை, இதுவே ஹொங்கொங்கில் உள்ள உயரமான வானளாவியாக இருந்தது. தற்போது இது இரண்டாம் இடத்துக்கு தள்ளப்பட்டுவிட்டது. அத்துடன் உலகில் வானளாவிகளின் வரிசையில் 12 வது உயரமான வானளாவியாக இது உள்ளது.
# அரியான்பொய்கை செல்லத்துரை

**அரியான்பொய்கை க. செல்லத்துரை** (இறப்பு: சனவரி 2011) ஈழத்து மூத்த கலைஞரும் படைப்பாளியும் ஆவார். வன்னியின் தொன்மையையும் வரலாற்றையும் வெளிப்படுத்திய வரலாற்றாய்வாளர். வன்னியின் நாட்டார் இலக்கியங்களை அச்சுவடிவிற்கு கொண்டுவருவதில் இவர் குறிப்பிடத்தக்க அளவு பங்கு வகித்தவர்.  
இலங்கையின் வட மாகாணத்தின் வன்னிப் பகுதியில் நெடுங்கேணி, அரியாமடு என்னும் சிறு கிராமத்தில் பிறந்த செல்லத்துரை முல்லைத்தீவு மாவட்டம் தண்ணீருற்று எனும் கிராமத்தில் வாழ்ந்து வந்தார்.
# அரியான்பொய்கை செல்லத்துரை

## இலக்கியப் பங்களிப்பு

வன்னியில் மதங் கொண்ட யானையை அடக்கிய பெண் ஒருத்தியின் வரலாற்றைக் கூறும் "வேழம்படுத்த வீராங்கனை" என்னும் முல்லைமோடியில் அமைந்த நாட்டுக்கூத்தை எழுதி நூலாக்கியுள்ளார். இதற்காக இவர் கவிகேசன், தமிழ்மணி ஆகிய விருதுகளைப் பெற்றார்.  
ஓலைச்சுவடிகளில் பாதுகாக்கப்பட்டு வந்த வன்னியின் தொன்மைகளை வெளிப்படுத்தவல்ல படைப்புக்கள், வாகடங்கள், நாட்டார் இலக்கியங்கள், சிந்துநடைக்கூத்துக்கள் ஆகியவற்றைத் துரிதமாக வாசித்தறியும் திறன்கொண்ட அரியான்பொய்கை செல்லத்துரை மிகவேகமாக எழுத்தாணி மூலம் ஓலைச்சுவடியில் எழுதும் ஆற்றலும் பெற்றவராவார்.
# படிமம்:K.Sellaththurai.jpg

மூலம்: மீனகம்.கொம்
# படிமம்:K.Sellaththurai.jpg

## பற்றிய நியாயமான பயன்பாடு

The image linked here is claimed to be used under fair use as:
1. it is a significant photo of a famous individual;
1. the photo is only being used for informational purposes.--Kanags <sup>\உரையாடுக</sup> 00:33, 11 சனவரி 2011 (UTC)
# ஆண்டிப்பட்டி வட்டம்

** ஆண்டிப்பட்டி வட்டம்** , தமிழ்நாட்டின் தேனி மாவட்டத்தில் உள்ள ஐந்து வட்டங்களில் ஒன்றாகும். இந்த வட்டத்தின் தலைமையகமாக ஆண்டிப்பட்டி நகரம் உள்ளது. ஆண்டிப்பட்டி ஊராட்சி ஒன்றியம் மற்றும் கடமலை-மயிலாடும்பாறை ஊராட்சி ஒன்றியம் இவ்வட்டத்தில் உள்ளது. இந்த வட்டத்தின் கீழ் ஆண்டிபட்டி, கண்டமனூர், மயிலாடும்பாறை, இராஜதானி என 4 உள்வட்டங்களும், 25 வருவாய் கிராமங்களும் உள்ளது. அவைகள்:  
1. ஆண்டிபட்டி துண்டு (Pit) 1
1. ஆண்டிபட்டி துண்டு 2
1. பாலக்கோம்பை
1. சித்தார்பட்டி
1. ஜி.உசிலம்பட்டி
1. கடமலைக்குண்டு
1. கணவாய்ப்பட்டி
1. கோத்தலூத்து
1. கொத்தப்பட்டி
1. கோவில்பட்டி
1. குன்னூர்
1. மரிக்குண்டு
1. மேகமலை
1. மொட்டனூத்து
1. மயிலாடும்பாறை
1. பழையகோட்டை
1. புல்லிமான்கோம்பை
1. ராஜதானி
1. ராமகிருஷ்ணாபுரம்
1. சண்முகசுந்தரபுரம்
1. தேக்கம்பட்டி
1. தெப்பம்பட்டி
1. திம்மரசநாயக்கனூர் துண்டு-1
1. திம்மரசநாயக்கனூர் துண்டு-2
1. வள்ளல்நதி
# ஆண்டிப்பட்டி வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 58,902 வீடுகளும், 212,700 மக்கள்தொகையும் கொண்டது. மக்கள்தொகையில் 107,856 ஆண்களும்; 104,844 பெண்களும் உள்ளனர். மக்கள்தொகையில் 87.2% கிராமபுறங்களில் வாழ்கின்றனர். இவ்வட்டத்தின் எழுத்தறிவு 71.47% மற்றும் பாலின விகிதம் 1,000 ஆண்களுக்கு, 972 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 21939 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 927 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 50,267 மற்றும் 366 ஆகவுள்ளனர். மக்கள்தொகையில் இந்துக்கள் 97.9%, இசுலாமியர்கள் 0.38%, கிறித்தவர்கள் 1.45% & பிறர் 0.26% ஆகவுள்ளனர்.
# போடிநாயக்கனூர் வட்டம்

**தென்காசியம்பதி வட்டம்** , தமிழ்நாட்டின் தேனி மாவட்டத்தில் உள்ள ஐந்து வட்டங்களில் ஒன்றாகும். இந்த வட்டத்தின் தலைமையகமாக தென்காசியம்பதி நகரம் உள்ளது. இவ்வட்டத்தில் தென்காசியம்பதி ஊராட்சி ஒன்றியம் உள்ளது. இந்த வட்டத்தின் கீழ் போடிநாயக்கனூர், கோடாங்கிப்பட்டி, ராசிங்காபுரம் என 3 என உள்வட்டங்களும், 15 வருவாய் கிராமங்களும் உள்ளது.அவைகள்:  
1. அகமலை
1. பி.அம்மாபட்டி
1. பி.மீனாட்சிபுரம்
1. போடி மேற்கு மலைகள்
1. போடிநாயக்கனூர் நகரம்
1. போடி வடக்கு மலைகள்
1. பூதிப்புரம்
1. டொம்புச்சேரி
1. கோடாங்கிபட்டி
1. கூளையனூர்
1. கொட்டகுடி
1. மேலச்சொக்கநாதபுரம்
1. ராசிங்காபுரம்
1. சிலமலை
1. உப்புக்கோட்டை
# போடிநாயக்கனூர் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 49,589 வீடுகளும், 180,789 மக்கள்தொகையும் கொண்டது. மக்கள்தொகையில் 90,426 ஆண்களும்; 90,363 பெண்களும் உள்ளனர். மக்கள்தொகையில் 60.9% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 76.96% மற்றும் பாலின விகிதம் 1,000 ஆண்களுக்கு, 999 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 16,930 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 946 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 29,974 மற்றும் 695 ஆகவுள்ளனர். மக்கள்தொகையில் இந்துக்கள் 96.48%, இசுலாமியர்கள் 2.52%, கிறித்தவர்கள் 0.91 & பிறர் 0.08% ஆகவுள்ளனர்.
# தேனி வட்டம்

** தேனி வட்டம்** , தமிழ்நாட்டின் தேனி மாவட்டத்தில் உள்ள ஐந்து வட்டங்களில் ஒன்றாகும். இந்த வட்டத்தின் தலைமையகமாக தேனி நகரம் உள்ளது. தேனி ஊராட்சி ஒன்றியம் இவ்வட்டத்தில் உள்ளது. இந்த வட்டத்தின் கீழ் தேனி, கொடுவிலார்பட்டி என 2 உள்வட்டங்களும், 12 வருவாய் கிராமங்களும் உள்ளது. அவைகள்:  
1. அல்லிநகரம்
1. கோவிந்தநகரம்
1. ஜங்கால்பட்டி
1. கொடுவிலார்பட்டி
1. கோட்டூர்
1. பூமலைக்குண்டு
1. சீலையம்பட்டி
1. தாடிச்சேரி
1. தப்புக்குண்டு
1. ஊஞ்சாம்பட்டி
1. உப்பார்பட்டி
1. வீரபாண்டி
# தேனி வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 54,239 வீடுகளும், 199,983 மக்கள்தொகையும் கொண்டது. மக்கள்தொகையில் 100,352 ஆண்களும்; 99,631 பெண்களும் உள்ளனர். இவ்வட்டத்தின் எழுத்தறிவு 82.08% மற்றும் பாலின விகிதம் 1,000 ஆண்களுக்கு, 993 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 19455 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 939 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 47,453 மற்றும் 43 ஆகவுள்ளனர். மக்கள்தொகையில் இந்துக்கள் 95.84%, இசுலாமியர்கள் 2.42%, கிறித்தவர்கள் 1.6% & பிறர் 0.14% ஆகவுள்ளனர். மக்கள்தொகையில் 37.2% கிராமபுறங்களில் வாழ்கின்றனர்.
# பெரியகுளம் வட்டம்

** பெரியகுளம் வட்டம்** , தமிழ்நாட்டின் தேனி மாவட்டத்தில் உள்ள ஐந்து வட்டங்களில் ஒன்றாகும்.இவ்வட்டத்தில் பெரியகுளம் ஊராட்சி ஒன்றியம் உள்ளது. இந்த வட்டத்தின் கீழ் என பெரியகுளம் மற்றும் தேவதானப்பட்டி என 2 உள்வட்டங்களும், 22 வருவாய் கிராமங்களும் உள்ளது. அவைகள்:  
1. ஏ.காமாட்சிபுரம்
1. தேவதானபட்டி துண்டு-1
1. தேவதானபட்டி துண்டு-2
1. எண்டப்புளி
1. கெங்குவார்பட்டி துண்டு-1
1. கெங்குவார்பட்டி துண்டு-2
1. ஜெயமங்கலம் துண்டு-1
1. ஜெயமங்கலம் துண்டு-2
1. கீழ வடகரை
1. குள்ளப்புரம்
1. மேல்மங்கலம் துண்டு-1
1. மேல்மங்கலம் துண்டு-2
1. புதுக்கோட்டை
1. சில்வார்பட்டி
1. தாமரைக்குளம் துண்டு-1
1. தாமரைக்குளம் துண்டு-2
1. தென்கரை துண்டு-1
1. தென்கரை துண்டு-2
1. வடகரை துண்டு-1
1. வடகரை துண்டு-2
1. வடவீரநாயக்கன்பட்டி
1. வாடிப்பட்டி
# பெரியகுளம் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 57,001 வீடுகளும், 217,358 மக்கள்தொகையும் கொண்டது. மக்கள்தொகையில் 109,907 ஆண்களும்; 107,451 பெண்களும் உள்ளனர். மக்கள்தொகையில் 47.3% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.39% மற்றும் பாலின விகிதம் 1,000 ஆண்களுக்கு, 978 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 21,825 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 932 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 58,057 மற்றும் 431 ஆகவுள்ளனர். மக்கள்தொகையில் இந்துக்கள் 89.64%, இசுலாமியர்கள் 7.35%, கிறித்தவர்கள் 2.84% & பிறர் 0.18% ஆகவுள்ளனர்.
# இறைமை

**இறையாண்மை** (Sovereignty) என்பது ஓர் அரசின் அல்லது ஒரு நாட்டின் முக்கிய கூறாக அமைவது. இது அரசின் முழுமையான அதிகாரம் ஆகும். இறைமை என்ற பதத்தை முதன்முதலில் பயன்படுத்தியவர் ஜுன் போடின் ஆவார். எவராலும் எதிர்க்கப்பட முடியாத முறியடிக்கப்பட முடியாத அரசியல் அதிகாரம் 'இறையாண்மை' என அழைக்கப்படுகிறது. சட்ட வரையறைகளையும் ஆட்சியதிகாரங்களையும் உருவாக்குவதற்கும், வேண்டியபோது நீக்குவதற்கும், மாற்றியமைப்பதற்கும் உள்ள தத்துவம் **இறையாண்மை** எனப்படும். அரசினை உருவாக்குகின்ற நான்கு அடிப்படைக் கூறுகளுள் இன்றியமையாத ஒரு கூறு இறைமை ஆகும். மற்றவை மக்கள், நிலப்பரப்பு, அரசாங்கம் ஆகிய மூன்றாகும். இறைமை மக்களுக்குரியதாக இருப்பது சனநாயகத்தின் அடிப்படைப் பண்பாக கொள்ளப்படுகிறது.
# இறைமை

## பெயர்க் காரணம்

இறைமை எனப்பொருள்படும் ஆங்கிலச் சொல் ' சாவரின்டி ((Sovereignty)) என்பதாகும். இலத்தீன் மொழியில் 'சூப்பரானசு'(Superanus) என்ற சொல்லிலிருந்து பெற்றப்பட்டது. சூப்பரானசு என்றால் மேலானது என்று பொருள். அரசின் விருப்பம் அனைத்து மக்களையும் கட்டுப்படுத்தும் மேலாண்மை பெற்று மேலானதாகத் திகழ்கிறது. இந்த அரசின் விருப்பமே இறைமை எனப்படும். அரசின் எல்லைக்குள் அதன் விருப்பத்தை எவரும் எதிர்க்கப்பட முடியாத அதிகாரம் இறைமை ஆகும். ஓர் அரசின் அரசியல் ரீதியான வாழ்வைப் பிற அரசுகள் ஒப்புக்கொண்டு அதன் எல்லைகளை அங்கீகரித்து மதிப்பதும் இறைமையின் ஓர் அம்சமாகும்.
# இறைமை

## அறிஞர்களின் விளக்கங்கள்

இறைமை பற்றி பல்வேறு விளக்கங்கள் அளிக்கப்படுகின்றன. இதன் வாயிலாக இறைமையின் சிறப்புத் தன்மைகளை உணரலாம்.
# இறைமை

## இறைமையின் சிறப்புத்தன்மைகள்

- இறைமை முழுமையானது.(absolute)
- அனைவருக்கும் பொருந்தும் தன்மையுடையது.(universality)
- அரசிடமிருந்து பிரிக்கப்பட முடியாத தன்மையுடையது.(inalienability)
- நிலையானது.(Permanent)
- துண்டாக்க முடியாதது(indivisible)
# இறைமை

## இறைமையின் வகைகள்

### பெயரளவிலான மற்றும் உண்மையான இறைமை

இறைமை ஒரு தனிநபர்க்கோ அல்லது நபர்கள் அடங்கிய அமைப்பிடமோ இருக்கலாம். இறைமையைச் செலுத்துகின்ற நபர் அல்லது அமைப்பு இறைமையாளர் (sovereign) எனக் கொள்ளப்படும். அவ்வாறு இறைமையாளர் என ஏற்றுக் கொள்ளப்பட்டவரிடமோ அல்லது வேறு ஒரு நபரிடமோ அல்லது அமைப்பிடமோ இறைமை இருக்கலாம். இவ்வாறு உண்மையில் இறைமை செலுத்தபவரிடம் உள்ள இறைமை உண்மையான இறைமை எனப்படும். பெயரளவிலான இறைமை என்றால் வைத்திருப்பதைப் போன்ற தோற்றமளிப்பவர் பெயரளவிலான இறைமையாளர் எனப்படுவர். அவரிடமுள்ள இறைமையே பெயரளவிலான இறைமையாகும். அதாவது இங்கிலாந்து அரசியாரின் கைகளில் இறைமை இருப்பது போல் தோன்றினாலும் அவர் அந்நாட்டின் பிரதமரையும் நாடாளுமன்றத்தையும் மீறி எதனையும் செய்துவிட முடியாது. எனவே அரசியாரைப் பெயரளவிலான இறைமையாளர் என்றும் பிரதமரை உண்மையான இறைமையாளர் என்றும் அழைக்கலாம்.
# இறைமை

## இறைமையின் வகைகள்

### சட்டரீதியான மற்றும் அரசியல் இறைமை

சட்டத்தின் அணுகுமுறையில் ஒப்புக்கொள்ளப்படும் இறைமையைச் சட்ட ரீதியான இறைமை என்பர். அதாவது சட்டம் மற்றும் அதனைக் காக்கின்ற நீதிமன்றங்களும் அங்கீகரிக்கின்ற இறைமையாகும். பிரித்தானிய நாடாளுமன்றம் இயற்றும் சட்டங்களை அங்குள்ள நீதிமன்றங்கள் கூட செல்லாதவையாக்க முடியாது. எனவே அது சட்டரீதியான இறைமையைப் பெற்ற அமைப்பாகும். சட்டரீதியான இறைமைக்குப் பின்னணியாக இருப்பது அரசியல் இறைமையாகும். மக்கள் அனைவரும் அரசியல் இறைமையின் பிரதிநிதிகள் எனலாம். ஓர் அரசில் வாக்குரிமை பெற்ற வாக்காளர்கள் அரசியல் இறைமையாளர்கள் ஆவார்கள். சட்டரீதியான இறைமையைத் தேர்ந்தெடுப்பது அரசியல் இறைமையாகும். அரசியல் இறைமை மக்களால் உருவாக்கப்படுவதாகும்.
# இறைமை

## இறைமையின் வகைகள்

### உண்மைநிலை மற்றும் சட்டநிலை இறைமை

உண்மையான அதிகாரங்களைப் பெற்று இறைமையைக் கையாளுவது உண்மைநிலை இறைமை எனப்படும். சட்டரீதியாக அவ்வதிகாரத்துக்கு உரியவர் சட்டநிலை இறைமை உடையவர் எனப்படுவார். அதாவது சட்டரீதியாக இறைமையைக் கையாளவேண்டிய ஒருவரிடமிருந்து இறைமையை மற்றொருவர் கையாளலாகாது. நெப்போலியன் சட்டரீதியாக அரியணைக்கான உரிமை பெற்றவரில்லை ஆனால் தன் தோள்வலிமையாளும், வாள்திறனாலும் பிரான்சின் இறைமையைக் கையாளும் நிலை பெற்றார். அதேபோல் பல அரசுகளில் சட்டரீதியாக ஆளுகின்ற நிலை பெற்றவர்களைக் கவிழ்த்துவிட்டு அல்லது கட்டுப்பாட்டிற்குள் வைத்து தலைவர்களோ அரசியல் அல்லது இராணுவத் தலைவர்களோ ஆட்சியைக் கைப்பற்றுவது வரலாற்றில் காணப்படுகிறது. அவ்வாறு அரசியல் அல்லது இராணுவ வலிமை மூலம் ஆட்சியைக் கைப்பற்றும் தளபதி உண்மைநிலை இறைமையாளர் ஆகிறார்.
# இறைமை

## இறைமையின் வகைகள்

### உள் இறைமை மற்றும் வெளி இறைமை

ஓர் அரசின் எல்லைகளுக்குட்பட்ட அனைத்து மக்கள் மீதும் அந்த அரசின் இறைமை அதிகாரத்தைப் பெற்றுள்ளது உள் இறைமை எனப்படும். அரசின் எல்லைக்குள் அதனுடைய அதிகாரத்தை எதிர்க்கும் வல்லமை எவர்க்கும் இல்லை. ஒவ்வொரு இறைமைபெற்ற அரசையும் மற்ற அரசுகள் அங்கீகரிக்கின்றன. அந்த அரசின் எல்லைகளை ஒப்புக்கொள்கின்றன. இவ்வாறு பிற அரசுகளால் ஓர் அரசு ஏற்கப்படுவதை வெளி இறைமை எனலாம். ஓர் அரசின் முழுமையான சுதந்திரமான செயல்பாட்டிற்கு உள் இறைமையும் வெளி இறைமையும் அவசியமாகின்றன.
# உத்தமபாளையம் வட்டம்

** உத்தமபாளையம் வட்டம்** , தமிழ்நாட்டின் தேனி மாவட்டத்தில் உள்ள ஐந்து வட்டங்களில் ஒன்றாகும். இந்த வட்டத்தின் தலைமையகமாக உத்தமபாளையம் நகரம் உள்ளது. இவ்வட்டம் கம்பம், சின்னமனூர் மற்றும் கூடலூர் என மூன்று நகராட்சிகள் கொண்டது.  
இந்த வட்டத்தின் கீழ் சின்னமனூர், கம்பம், உத்தமபாளையம், தேவாரம், மார்க்கையன்கோட்டை, எரசக்கநாயக்கனூர் என 6 உள்வட்டங்களும், 39 வருவாய் கிராமங்களும் உள்ளது. அவைகள்:  
1.க.புதுப்பட்டி  
2.சின்னமனூர்  
3.சின்னஓவுலாபுரம் ஊராட்சி  
4.கம்பம்  
5.எரசக்கநாயக்கனூர் ஊராட்சி  
6.எரசக்கநாயக்கனூர் மலைகள்  
7.அனுமந்தன்பட்டி  
8.காமயக்கவுண்டன்பட்டி  
9.கன்னிசேர்வைபட்டி ஊராட்சி  
10.கருகட்டான் குளம்,சின்னமனூர்  
11.கீழக்கூடலூர்(கிழக்கு)  
12.கீழக்கூடலூர்(மேற்கு)  
13.கோகிலாபுரம் ஊராட்சி  
14.கோம்பை(கிழக்கு)  
15.கோம்பை(மேற்கு)  
16.குச்சனூர்  
17.மல்லிங்காபுரம்  
18.மார்க்கையன்கோட்டை  
19.மேலக்கூடலூர்(வடக்கு)  
20.மேலக்கூடலூர்(மேற்கு)  
21.முத்துலாபுரம்  
22.நாராயணத்தேவன்பட்டி(தெற்கு)  
23.நாராயணத்தேவன்பட்டி(வடக்கு)  
24.ஓடைப்பட்டி பேரூராட்சி  
25.பண்ணைப்புரம்  
26.பூலாநந்தபுரம் ஊராட்சி  
27.பொட்டிபுரம்  
28.புலிகுத்தி ஊராட்சி  
29.இராயப்பன்பட்டி ஊராட்சி  
30. சங்கராபுரம்  
31.சீப்பாலக்கோட்டை ஊராட்சி  
32.டி. மீனாட்சிபுரம் ஊராட்சி  
33.தேவாரம் (தேனி)  
34.தேவாரம் மலை  
35.உத்தமபாளையம்(வடக்கு)  
36.உத்தமபாளையம்(தெற்கு)  
37.உத்தபுரம்(கம்பம்)  
38.வேப்பம்பட்டி  
39. அழகாபுரி
# உத்தமபாளையம் வட்டம்

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 1,18,381 வீடுகளும், 4,35,069 மக்கள்தொகையும் கொண்டது. மக்கள்தொகையில் 2,17,142 ஆண்களும், 2,17,927 பெண்களும் உள்ளனர். மக்கள்தொகையில் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.9% மற்றும் பாலின விகிதம் 1,000 ஆண்களுக்கு, 1,004 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 39512 ஆகவுள்ளது. குழந்தைகள் பாலின விகிதம், 1,000 ஆண் குழந்தைகளுக்கு, 932 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 72,449 மற்றும் 300 ஆகவுள்ளனர். மக்கள்தொகையில் இந்துக்கள் 87.3%, இசுலாமியர்கள் 7.02%, கிறித்தவர்கள் 5.4%% & பிறர் 0.27% ஆகவுள்ளனர்.
# வார்ப்புரு:Infobox flood

| image_size = }}
| alt = }}
| caption = }}
| date = }}
| place = }}}
| coordinates =
| cause = }
| reported deaths = }}
| reported injuries = }}
| reported missing = }}
| reported property damage = }} }
| reported displaced =
| website = }
}}<noinclude></noinclude>
# இலங்கை வெள்ளப்பெருக்கு, சனவரி 2011

இலங்கையின் கிழக்கு, மத்திய, மற்றும் வடக்கு ஆகிய மாகாணங்களில் 2011 சனவரி முற்பகுதியில் இருந்து பலத்த வெள்ளப்பெருக்கு, மற்றும் மண்சரிவு ஏற்பட்டது. பெரும் மழை காரணமாக கிழக்கு மாகாணத்தின் மட்டக்களப்பு, அம்பாறை திருகோணமலை, பொலன்னறுவை ஆகிய மாவட்டங்களும், அநுராதபுரம், மத்திய மாகாணத்தில் பதுளை, கண்டி, நுவரெலியா ஆகிய மாவட்டங்களே வெள்ளத்தினால் அதிகம் பாதிக்கப்பட்டுள்ளன. வெள்ளம் மற்றும் மண் சரிவினால் சனவரி 11 ஆம் நாள் வரையில் குறைந்தது 14 பேர் உயிரிழந்தனர். 8 இலட்சத்து 20 ஆயிரம் பேர் பாதிக்கப்பட்டுள்ளனர். பாதிக்கப்பட்ட 22,532 குடும்பங்களைச் சேர்ந்த 86,344 பேர் 203 முகாம்களில் தங்கவைக்கப்பட்டுள்ளதாக இடர் முகாமைத்துவ நிலையம் அறிவித்தது.
# இலங்கை வெள்ளப்பெருக்கு, சனவரி 2011

## காரணம்

2011 சனவரி 8 சனிக்கிழமை முதல் ஆரம்பமான வடகீழ் பருவப் பெயர்ச்சி மழை நாடெங்கும், குறிப்பாக கிழக்கு, மட மத்திய மாகாணங்களில் பெரும் வெள்ளப்பெருக்கை ஏற்படுத்தியது. இந்த அதிகரித்த மழைப்பொழிவுக்கு லா-நினா எனப்படும் பசுபிக் கடல்மேற்பரப்பில் ஏற்படுகின்ற வெப்பநிலை மாற்றமே காரணம் என காலநிலையாளர்கள் குறிப்பிடுகின்றனர்.
# இலங்கை வெள்ளப்பெருக்கு, சனவரி 2011

## குளங்கள் பெருக்கெடுப்பு

தொடர் மழை காரணமாக நாடெங்கணும் உள்ள 59 முக்கிய குளங்களில் 36 குளங்கள் பெருக்கெடுத்தன. அநுராதபுரத்தில் 7 குளங்கள் பெருக்கெடுத்ததோடு பதவிய மற்றும் ராஜாங்கனை குளங்களின் தலா இரு வான் கதவுகள் திறக்கப்பட்டன. மட்டக்களப்பில் 4 குளங்கள் பெருக்கெடுத்ததை அடுத்து உருகாமம் குளத்தின் இரு வான் கதவுகள் திறக்கப்பட்டன. அம்பாந்தோட்டையில் 8 குளங்களும் குருநாகலில் 5 குளங்களும் திருகோணமலையில் 2 குளங்களும் மன்னாரில் கட்டுக்கரை குளமும் பெருக்கெடுத்தன.
# இலங்கை வெள்ளப்பெருக்கு, சனவரி 2011

## பாதிப்புகள்

### மட்டக்களப்பு

மட்டக்களப்பு மாவட்டத்தில் ஏற்பட்ட வெள்ளத்தினால் மாவட்டத்தின் 75 வீதமான பகுதிகள் முழுமையாகப் பாதிக்கப்பட்டுள்ளது. சனவரி 10 காலை 08:30 மணி வரை முடிவடைந்த 24 மணி நேரத்தில் 85.6 மிமீ மழை பெய்தது.
# பன்னாட்டுத் துடுப்பாட்ட அவையின் மேற்றட்டு நடுவர் குழு

**பன்னாட்டுத் துடுப்பாட்ட அவையின் மேற்தட்டு நடுவர் குழு** என்பது பன்னாட்டுத் துடுப்பாட்ட அவையினால் தேர்வுப் போட்டிகள் மற்றும் ஒருநாள் பன்னாட்டுத் துடுப்பாட்டப் போட்டிகளில் கடமையாற்றுவதற்காக நியமிக்கப் பட்டுள்ள நடுவர் குழு ஆகும்.
# பன்னாட்டுத் துடுப்பாட்ட அவையின் மேற்றட்டு நடுவர் குழு

## தற்போதைய உறுப்பினர்கள்

31 சனவரி 2021 முதல் துடுப்பாட்ட அவையின் சிறப்பு நடுவர் குழு:  
**பன்னாட்டுத் துடுப்பாட்ட அவையின் சிறப்பு நடுவர் குழு**  
| நடுவர் | பிறந்தநாள் | வயது | நியமிக்கப்பட்ட ஆண்டு | தேர்வுகள் | ஒபது | ப20இ | நாடு |
| --- | --- | --- | --- | --- | --- | --- | --- |
# பன்னாட்டுத் துடுப்பாட்ட அவையின் மேற்றட்டு நடுவர் குழு

## முன்னாள் உறுப்பினர்கள்

செப்டம்பர் 23, 2010 இல் பன்னாட்டுத் துடுப்பாட்ட அவையின் மேற்தட்டு நடுவர் குழு பின்வரும் அங்கத்தவர்களைக் கொண்டிருந்தது:  
| நடுவர் | பிறந்த திகதி | இல் வயது | நியமிக்கப்பட்ட ஆண்டு | தேர்வு | ஒ.ப.து | பன்னாட்டு இருபது20 | நாடு |
| --- | --- | --- | --- | --- | --- | --- | --- |
# பன்னாட்டுத் துடுப்பாட்ட அவையின் மேற்றட்டு நடுவர் குழு

## சாதனைகள்

### தேர்வு போட்டிகள்

அதிக தேர்வு போட்டிகளில் நடுவராக செயல்பட்டவர்கள்:
| நடுவர் | ஆண்டுகள் | போட்டிகள் | TV நடுவர் | மொத்தம் |
| --- | --- | --- | --- | --- |
| அலீம் தர் | 2003–தற்போதுவரை | 132 | 23 | **155** |
| ஸ்டீவ் பக்னர் | 1989–2009 | 128 | 2 | **130** |
| ரூடி கோர்ட்சென் | 1992–2010 | 108 | 20 | **128** |
| டரில் ஹார்ப்பர் | 1996–2011 | 95 | 9 | **104** |
| டேவிட் ஷெப்பர்ட் | 1985–2005 | 92 | 0 | **92** |
| <small>இறுதியாக புதுப்பித்தல்: 16 ஆகத்து 2019</small> | } |  |  |  |
# பன்னாட்டுத் துடுப்பாட்ட அவையின் மேற்றட்டு நடுவர் குழு

## சாதனைகள்

### ஒருநாள் போட்டிகள்

அதிக ஒருநாள் போட்டிகளில் நடுவராக செயல்பட்டவர்கள்:
| நடுவர் | ஆண்டுகள் | போட்டிகள் | TV நடுவர் | மொத்தம் |
| --- | --- | --- | --- | --- |
| அலீம் தர் | 2003–தற்போதுவரை | 210 | 63 | **273** |
| ரூடி கோர்ட்சென் | 1992–2010 | 209 | 41 | **250** |
| பில்லி பௌடன் | 1995–2016 | 200 | 59 | **259** |
| ஸ்டீவ் பக்னர் | 1989–2009 | 181 | 26 | **207** |
| டரில் ஹார்ப்பர் | 1994–2011 | 174 | 45 | **219** |
| <small>இறுதியாக புதுப்பித்தல்: 31 சூலை 2019</small> | } |  |  |  |
# பன்னாட்டுத் துடுப்பாட்ட அவையின் மேற்றட்டு நடுவர் குழு

## சாதனைகள்

### இ20ப போட்டிகள்

அதிக இ20ப போட்டிகளில் நடுவராக செயல்பட்டவர்கள்:
| நடுவர் | ஆண்டுகள் | போட்டிகள் | TV நடுவர் | மொத்தம் |
| --- | --- | --- | --- | --- |
| அலீம் தர் | 2009–தற்போதுவரை | 43 | 9 | **52** |
| அசான் ராசா | 2009–தற்போதுவரை | 37 | 13 | **50** |
| இயன் கூல்ட் | 2006–2016 | 37 | 18 | **55** |
| ஷான் ஜார்ஜ் | 2010–தற்போதுவரை | 36 | 7 | **43** |
| ரொட் டக்கர் | 2009–தற்போதுவரை | 35 | 18 | **53** |
| <small>இறுதியாக புதுப்பித்தல்: 31 சூலை 2019</small> | } |  |  |  |
# மறந்து போன பக்கங்கள் (நூல்)

**மறந்து போன பக்கங்கள்** என்பது செங்கோட்டை ஸ்ரீராமால் எழுதப்பட்டு விகடன் பிரசுரத்தால் வெளியிடப்பட்ட நூல் ஆகும்.  
என்றும் மறக்கக் கூடாத மனிதர்களை, இலக்கியங்களை, வாழ்வியல் செய்திகளை, ஆன்மிகச் சிந்தனைகளை, பெரியோர் அனுபவங்களை எடுத்துரைக்கும் காலச்சுவடு என்று இந்த நூல் தன்னை அறிமுகம் செய்து கொள்கிறது. இந்த நூலுள் வீரன் வாஞ்சிநாதன், எஸ்.ஜி. கிட்டப்பா, கணிதமேதை எஸ்.எஸ். பிள்ளை, உ.வே.சா, இரசிகமணி டி.கே.சி போன்ற மனிதர்கள் பற்றிய அரிய செய்தியகளும் கம்பராமாயணம், ஆழ்வார் பாசுரங்கள், பகவத்கீதை போன்ற சிந்தனைகளும் இடம் பெற்றுள்ளன.
# அட்லாண்டிக் சுவர்

**அட்லாண்டிக் சுவர்** (*Atlantic Wall*; இடாய்ச்சு: *Atlantikwall*) என்பது இரண்டாம் உலகப் போரின் போது மேற்கு ஐரோப்பாவில் நாசி ஜெர்மனி தனது கட்டுப்பாட்டிலிருந்த நாடுகளின் கடற்கரைகளில் கட்டிய அரண் நிலை அமைப்பினைக் குறிக்கிறது. பிரிட்டனிலிருந்த நேச நாட்டுப் படைகள் நாசி கட்டுப்பாட்டு ஐரோப்பா மீது படையெடுப்பதைத் தடுப்பதற்காக இந்த அரண்நிலைகள் அமைக்கப்பட்டன.  
சென் நசேர் திடீர்த்தாக்குதல் நிகழ்ந்ததன் நேரடி விளைவாக மார்ச் 23, 1942ல் ஹிட்லர் தனது “தலைவர் அரசாணை” (Führer Directive) எண் 40ஐப் பிறப்பித்தார். இந்த ஆணையில் மேற்கு ஐரோப்பியக் கடற்கரையில் ஒரு பலமான அரண் நிலை தொடர் அமைப்பினை உருவாக்க உத்தரவிட்டார். ஏப்ரல் 13, 1942ல் முதலில் கடற்படை மற்றும் நீர்மூழ்கிக் கப்பல் தளங்களைப் பாதுக்காக்கும் அரண்நிலைகளை உருவாக்கும்படி உத்தரவிட்டார். 1943 இறுதி வரை கடற்படைத் தளங்களையும், துறைமுகங்களையும் சுற்றி மட்டுமே அரண்நிலைகள் அமைக்கப்பட்டன. பின்னர் படிப்படியாக பிற கடற்கரைப் பகுதிகளுக்கும் அவை விரிவு படுத்தப்பட்டன. சிக்ஃபிரைட் கோட்டினை உருவாக்கிய டாட் அமைப்பு அட்லாண்டிக் சுவரையும் வடிவமைத்து உருவாக்கியது. ஜெர்மனியால ஆக்கிரமிக்கப்பட்ட நாடுகளிலிருந்து ஆயிரக்கணக்கான பொதுமக்களும் போர்க்கைதிகளும் இச்சுவரினைக் கட்ட கட்டாயத் தொழிலாளர்களாகப் பயன்படுத்தப்பட்டனர்.  
1944 துவக்கத்தில் ஃபீல்டு மார்ஷல் எர்வின் ரோம்மல் அட்லாண்டிக் சுவரை பலப்படுத்த நியமிக்கப்பட்டார். அவ்வாண்டு மேற்கத்திய மேலை நாடுகள் ஐரோப்பாவின் மீது கடல்வழியாகப் படையெடுக்கத் திட்டமிட்டிருந்ததால், அப்படையெடுப்பை எதிர்கொள்ள அட்லாண்டிக் சுவரின் பலம் போதாது என்று அவர் முடிவு செய்தார். அவரது ஆணைப்படி பல வலுவூட்டப்பட்ட திண்காறை (reinforced concrete) அரண்நிலைகள் கடற்கரைகளில் கட்டப்பட்டன. இந்த அரண்நிலைகளில் எந்திரத்துப்பாக்கி நிலைகள், டாங்கு எதிர்ப்பு பீரங்கிகள், இலகுரக பீரங்கிகள் ஆகியவை நிறுவப்பட்டன. கடற்கரை மணலிலும், கரையோரமாகக் கடலிலும் கண்ணி வெடிகளும், நீரடித் தடைகளும், டாங்கு எதிர்ப்புத் தடைகளும் நிறுவப்பட்டன. நேச நாட்டுப் தரையிறங்கு படகுகள் கரையை அடையும் முன்னரே அவற்றை அழிப்பது தான் ரோம்மலின் போர் உத்தி.  
ஜூன் 6, 1944ல் படையெடுப்பு நிகழ்வதற்கு முன்பாக சுமார் அறுபது லட்சம் கண்ணி வெடிகள் இவ்வாறு அட்லாண்டிக் சுவரெங்கும் இடப்பட்டன. கடற்கரையை ஒட்டிய பகுதிகளிலும் அரண்நிலைகள் பலப்படுத்தப்பட்டன. மிதவை வானூர்திகள் மற்றும் வான்குடைகளை பயன்படுத்தி வான்குடை வீரர்கள் தரையிறங்க ஏதுவான இடங்களில் எல்லாம் ரோம்மலின் தண்ணீர்விட்டான் கொடி ("Rommel's asparagus") என்றழைக்கப்பட்ட கூர்மையான குச்சிகள் நடப்பட்டன. பள்ளமான ஆற்றுப் பகுதிகளும், ஆற்று முகத்துவாரப் பகுதிகளும் நிரந்தரமாக வெள்ளக்காடாக்கப்பட்டன. கடற்கரையிலேயே தடுத்து நிறுத்தப்படா விட்டால், மேற்குப் போர்முனையில் நேசநாட்டு படையெடுப்பைத் தோற்கடிக்க முடியாது என ரோம்மல் உறுதியாக நம்பினார்.  
படையெடுப்பு நிகழ்வதற்கு முன்னர் திட்டமிட்டபடி ஜெர்மானியர்களால் அட்லாண்டிக் சுவரைக் கட்டி முடிக்க இயலவில்லை. ஆனால் இத்தகு சுவர் உருவானது மேற்கத்திய நேச நாடுகளின் மேல்நிலை உத்தியினை பாதித்தது. கிழக்குப் போர்முனையில் ஜெர்மனியுடன் சண்டையிட்டுக் கொண்டிருந்த சோவியத் ஒன்றியம் மேற்குப் போர்முனையில் உடனே படையெடுப்பு நிகழ வேண்டும் என்று வற்புறுத்திய போதெல்லாம், படையெடுப்பைத் தள்ளிப்போட அட்லாண்டிக் சுவர் காரணமாகச் சொல்லப்பட்டது. ரோம்மல் திட்டமிட்ட அளவுக்கு அரண்நிலைகள் பலப்படுத்தப்படாததல் பிரான்சின் நார்மாண்டிப் பகுதியில் படையெடுப்பு நிகழ்ந்த போது அவற்றால் படையிறக்கத்தைத் முற்றிலும் தடுக்க முடியவில்லை.
# துடுப்பாட்ட உலகக்கிண்ண அணிகள்

அணித்தலைவர்கள்.]]
துடுப்பாட்ட உலகக்கிண்ணத்தில் பல்வேறு அணிகளின் ஆட்டத்திறன் இங்கு சுருக்கமாக அளிக்கப்படுகிறது.
# துடுப்பாட்ட உலகக்கிண்ண அணிகள்

## அறிமுக அணிகள்

1975:ஆத்திரேலியா, கிழக்கு ஆபிரிக்கா, இங்கிலாந்து, இந்தியா, நியூசிலாந்து, பாக்கித்தான், இலங்கை, மேற்கிந்தியத் தீவுகள்  
1979:கனடா  
1983:சிம்பாப்வே  
1987:ஒருவரும் இல்லை  
1992:தென்னாபிரிக்கா  
1996:கென்யா, நெதர்லாந்து, ஐக்கிய அரபு அமீரகம்  
1999:வங்காளதேசம், இசுக்காட்லாந்து  
2003:நமீபியா  
2007:பெர்முடா, அயர்லாந்து
# துடுப்பாட்ட உலகக்கிண்ண அணிகள்

## அணிகளின் ஆட்டத்திறன்

பின்னர் அணிகளின் நிலைகுறித்த வரைபடம்]]
இதுவரை 19 அணிகள் ஒருமுறையேனும் உலகக்கிண்ணப்போட்டிகளில் கலந்து கொண்டுள்ளன.இவற்றில் ஏழு அணிகள் அனைத்து உலகக்கிண்ணங்களிலும் பங்கெடுத்துள்ளன. ஐந்து அணிகள் மட்டுமே வென்றுள்ளன. மேற்கிந்தியத் தீவுகள் அணி முதல் இரு உலகக்கிண்ணங்களையும் ஆத்திரேலியா நான்கு (1987, 1999, 2003 மற்றும் 2007) முறையும் தெற்காசிய அணிகள் மூன்று (இந்தியா:1983, பாக்கித்தான்:1992, இலங்கை:1996) முறையும் வென்றுள்ளன. மேற்கிந்தியத் தீவுகளும் ஆத்திரேலியா அணிகள் மட்டுமே தொடர்ந்து இருமுறையாக (மே.தீ:1975,1979;ஆசி:1999,2003,2007) கிண்ணத்தை வென்றுள்ளன. நடந்துள்ள ஒன்பது உலகக்கிண்ணங்களில் ஆறில் இறுதி ஆட்டத்தில் ஆடிய பெருமை ஆத்திரேலியாவிற்கு மட்டுமே உண்டு. இங்கிலாந்து அணி மட்டுமே மூன்று முறை இறுதி ஆட்டத்தில் ஆடியும் கிண்ணத்தை வெல்லவில்லை. தேர்வுத் துடுப்பாட்டம் ஆடாத நாடுகளில் கென்யா மட்டுமே 2003 கிண்ணத்தில் அரையிறுதி ஆட்டம் வரை முன்னேறியது.  
உலகக்கிண்ணப் போட்டிகளை **தனியாகவோ பிறநாடுகளுடன் இணைந்தோ ஏற்று நடத்திய நாடுகளில்** இலங்கையைத் தவிர (1996ஆம் ஆண்டு இணைந்து நடத்தி கிண்ணத்தையும் வென்றது) வேறெந்த நாடும் கிண்ணத்தை வெல்ல இயலவில்லை. இங்கிலாந்து 1979ஆம் ஆண்டு உலகக்கிண்ணத்தில் இறுதி ஆட்டம் வரை சென்றது. இவை இரண்டையும் தவிர உலககிண்ணத்தில் சிறந்த முடிவுகளை எட்டிய "நடாத்திய நாடுகள்":நியூசிலாந்து அரையிறுதி (1992), சிம்பாப்வே சூப்பர் ஆறு (2003), கென்யா அரையிறுதி (2003). 1987ஆம் ஆண்டில் இணைந்து ஏற்று நடாத்திய நாடுகளான இந்தியாவும் பாக்கித்தானும் அரையிறுதி வரை வந்தபின்னும் முறையே ஆத்திரேலியா, இங்கிலாந்திடம் தோற்று இறுதி ஆட்டத்தில் இடம் பெறவில்லை.